Az énekesnő 2014-ben és 2015-ben több élőadásos szereplést tudhatott maga mögött. 2014 januárjában fellépett az 56. Grammy-gálán, ahova kisfiával, Daviddel érkezett. A show utolsó harmadában Macklemore, Ryan Lewis, Mary Lambert, és Queen Latifah társaságában előadták Open Your Heart című slágerét, amely előadás alatt összesen harminchárom meleg és heteroszexuális pár kelt egybe. Nem sokkal ezután szerepelt Miley Cyrusszal az MTV Unplugged című műsorban, melynek keretein belül közösen adták elő Madonna Don’t Tell Me és Miley We Can’t Stop című slágereit.